
Parlamentul  României

Camera  Deputaţilor

Comisia pentru industrii                                                  Comisia pentru administraţie 
              si servicii                                                           publică, amenajarea teritoriului

                                                                                                    şi echilibru ecologic     
Bucureşti, 21.10.2013                                                               Bucureşti, 21.10.2013
   Nr.4c-3/374/2013                                                                        Nr.4c-6/362/2013
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul comun asupra propunerii legislative pentru modificarea şi completarea Ordonanţei de Urgenţă a Guvernului nr.18/2009 privind creşterea performanţei energetice a blocurilor de locuinţe, trimis Comisiei pentru industrii şi servicii şi Comisiei pentru administraţie publică, amenajarea teritoriului şi echilibru ecologic, cu adresa nr. Pl.x 310 din 23 septembrie 2013.

Prin obiectul de reglementare şi conţinut, propunerea legislativă face parte din categoria legilor ordinare.

                      PREŞEDINTE,                                      PREŞEDINTE,

                        Iulian Iancu                                        Marin Almăjanu

RAPORT    COMUN

asupra propunerii legislative pentru modificarea şi completarea 

Ordonanţei de Urgenţă a Guvernului nr.18/2009 
privind creşterea performanţei energetice a blocurilor de locuinţe

        În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii şi Comisia pentru administraţie publică, amenajarea teritoriului şi echilibru ecologic au fost sesizate pentru dezbatere şi avizare în fond, cu propunerea legislativă pentru modificarea şi completarea Ordonanţei de Urgenţă a Guvernului nr.18/2009 privind creşterea performanţei energetice a blocurilor de locuinţe, transmisă cu adresa nr.P.l.x 310 din 23 septembrie 2013.
                    La întocmirea prezentului raport, Comisiile au avut în vedere:

· avizul favorabil al Consiliului Legislativ (nr.343/29.04.2013), cu observaţii şi propuneri
· avizul negativ al Comisiei pentru buget, finanţe şi bănci (nr.4c-2/425/02.10.2013)

· punctul de vedere al Guvernului (nr.1002/14.06.2013) prin care nu se susţine adoptarea propunerii legislative

Propunerea legislativă are ca obiect de reglementare modificarea şi completarea OUG nr.18/2009 privind creşterea performanţei energetice a blocurilor de locuinţe, aprobată cu modificări şi completări prin Legea nr.158/2011, cu modificările ulterioare, urmărindu-se asigurarea unui tratament egal al cetăţenilor, în aplicarea programului naţional de reabilitare termică. Măsurile preconizate constau în posibilitatea ca şi asociaţiile de proprietari care au reabilitat pe cont propriu blocurile de locuinţe să-şi recupereze cheltuielile din partea autorităţilor locale, în limita fondurilor aprobate, sume pe care le-ar fi primit dacă ar fi fost incluse în programul naţional de reabilitare termică.
         În conformitate cu prevederile art.75 alin.(1) din Constituţia României, republicată, şi cu art.92 alin.(9) punctul 1 din Regulamentul Camerei Deputaţilor, republicat, Camera decizională este Camera Deputaţilor.

Propunerea legislativă a fost respinsă de Senat, în şedinţa din 18 septembrie 2013.
Examinarea proiectului de lege a avut loc în şedinţe separate ale celor două comisii sesizate în fond, la data de 1 octombrie 2013 de către Comisia pentru administraţie publică, amenajarea teritoriului şi echilibru ecologic, respectiv 15 septembrie 2013 de către Comisia pentru industrii şi servicii.

La lucrări au fost prezenţi, din partea Comisiei pentru industrii şi servicii, 31 deputaţi din totalul de 34 deputaţi membri ai comisiei şi din partea Comisiei pentru administraţie publică, amenajarea teritoriului şi echilibru ecologic, 27 deputaţi din totalul de 33 deputaţi membri ai comisiei.

         Având în vedere că:

-pentru extinderea aplicabilităţii actului normativ şi locuinţelor deja reabilitate, în sensul restituirii sumelor cheltuite pentru reabilitarea pe cont propriu, este necesar să fie precizate sursele financiare necesare aplicării măsurilor propuse, pentru a respecta dispoziţia art.138 alin.(5) din Constituţia României, republicată, care prevede că ”Nicio cheltuială bugetară nu poate fi aprobată fără stabilirea sursei de finanţare.”, 

- precum şi faptul că art.15 alin.(1) din Legea nr.500/2002 privind finanţele publice, cu modificările şi completările ulterioare, prevede ca: ”În cazurile în care se fac propuneri de elaborare a unor proiecte de acte normative a căror aplicare atrage micşorarea veniturilor sau majorarea cheltuielilor aprobate prin buget, trebuie să se prevadă şi mijloacele necesare pentru acoperirea, 
           membrii celor două comisii au hotărât, cu majoritate de voturi, să propună plenului Camerei Deputaţilor respingerea propunerii legislative.
Prin obiectul de reglementare şi conţinut, propunerea legislativă face parte din categoria legilor ordinare.
                             PREŞEDINTE,                                       PREŞEDINTE,

                              Iulian Iancu                                          Marin Almăjanu
                               SECRETAR,                                           SECRETAR,
                      Radu-Bogdan Ţâmpău                         Hubert Petru Ştefan Thuma
Consilier parlamentar,                                                                                                                           Consilier parlamentar,

Silvia Vlăsceanu                                                                                                                                         Roxana Feraru

